Scoil Shráid Synge

Meánscoil sheanbhunaithe i lár dheisceart na cathrach atá sa Scoil Shráid Synge nó CBSi mBéarla, Christian Brothers School Shráid Synge. Scoil na mBráithre Críostaí a bhí ann nuair a osclaíodh é sa bhliain 1864.  Chuaigh go leor daoine aitheanta ann.  

I mí Mheán Fómhair 20XX déanfar Gaelscoil de Scoil Bhéarla na mBráithre Críostaí ar Shráid Synge, is cosúil.

clé|mion|Bunscoil Sancta Maria.  Osclaíodh Sruth Lán Ghaeilge i Meán Fómhair 2017. 

 Gaelcholáiste 
Bhí feachtas ‘Baile Átha Cliath 2,4,6,8’ ar bun le fada ag iarraidh go mbunófaí scoil lán-Ghaeilge nua i ndeisceart Bhaile Átha Cliath chun freastal ar dhaltaí Ghaelscoileanna an cheantair. Go dtí seo, is beag an rogha Gaelcholáiste atá ar fáil do dhaltaí i gceantar Chathair Bhaile Átha Cliath Theas, i ndiaidh dá mbunoideachas i nGaelscoil teacht chun críche. 

I mí Feabhra 2025, dúirt an Roinn Oideachais  "go dtacaíonn an Roinn hiomlán le bunú Gaelcholáiste i gceantar Chathair Bhaile Átha Cliath Theas agus tá sí tiomanta go hiomlán dó sin. Tá an Roinn ag obair faoi láthair le hIontaobhas Scoileanna Éamainn Rís lena chinntiú go bhfuiltear i mbun plé - go leanúnach agus go soiléir - le CBS Shráid Synge."  Dúirt an Roinn go raibh sé ag iarraidh a chinntiú go dtiontófar an scoil go rathúil ina Gaelcholáiste comhoideachais ar bhonn céimnithe ó mhí Mheán Fómhair 2026.

Chinn Iontaobhas Scoileanna Éamainn Rís, pátrún na scoile, an scoil an iompú ina scoil lán-Ghaeilge, nó sin a bhí an scéal in 2024.  Ach in 2025 ní raibh bord bainistíochta CBS Synge sásta leanacht ar aghaidh leis an socrú. Dúirt pobal na scoile - na múinteoirí agus an bord bainistíochta - gur tháinig an fógra gur Gaelcholáiste a bheadh sa scoil ón mbliain 2026 aniar aduaidh orthu. Níor insíodh dóibh faoin tiontú go dtí lá amháin roimh an bhfógra poiblí, a dúirt siad. 

Bhí Cumann na Meánmhúinteoirí (an ASTI)  ag tacú le seasamh bhord bainistíochta na scoile. I ráiteas a d’eisigh múinteoirí na scoile tríd an ASTI ar maidin, dúradh go raibh “an-imní” ar na múinteoirí faoin bplean.

 Bunscoil Shráid Synge / Bunscoil Sancta Maria 
In 2017, thug Bunscoil Shráid Synge sruth lán-Ghaeilge isteach agus cuirtear oideachas trí Ghaeilge ar fáil do gach bliain ann.

 Iarscoláirí cáiliúla 
Na meáin

 Eamonn Andrews
 Deaglán de Bréadún, Irish Times 
 Gay Byrne, RTÉ
 Pearse Hutchinson, file
 Eoghan Ó hAnluain
 Brian O'Nolan,aka Flann O'Brien
 Cathal Ó Sándair

Polaiteoirí agus breithimh

 David Andrews, Fianna Fáil  
 Harry Boland, ina Theachta ar an Chéad Dáil
 Eric Byrne, TD
 Liam Cosgrave, Príomh-aire na hÉireann
 John Crown, Seanadóir agus lia
 Michael Hayes, Ceann Comhairle, Dáil Éireann
 Liam Lawlor, Fianna Fáil  
 Con Lehane, Clann na Poblachta
 Aindrias Ó Caoimh, breitheamh
 Cearbhall Ó Dálaigh, Uachtarán na hÉireann
 Richie Ryan, Fine Gael

 Féach freisin 

 Gaelcholáistí
 Daoine léannta i Scoil Synge

 Tagairtí 

 Naisc sheachtracha 
 Suíomh
Catagóir:Meánscoileanna na mBráithre Críostaí in Éirinn
Catagóir:Gaelcholáistí
Catagóir:Gaelscoileanna in Éirinn
Catagóir:Bunscoileanna i gContae Átha Cliath
Catagóir:Meánscoileanna i gContae Átha Cliath
Catagóir:Sráid Synge
Catagóir:Scoil Shráid Synge